|  |  |  |
| --- | --- | --- |
| **Област стручног усавршавања** | | |
| Управљање општинском имовином | | |
| **Назив програма обуке** | | |
| * УПРAВЉAЊE JAВНOМ СВOJИНOМ У JЛС | | |
| **Шифра програма** | | |
| 2020-07-1401 | | |
| **Сврха програма** | | |
| Упознавање извршилаца запослених на имовинско - правним пословима и пословима управљања имовином са новим изменама и допунама Закона о јавној својини које су усвојене децембра 2018. године, као и другим повезаним законским прописима (Закон о планирању и изградњи, Закон о озакоњењу објеката, Закон о становању и одржавању зграда и сл.) и пратећим подзаконским актима, како би на адекватан начин применили позитивно-правне прописе у циљу законитог, ефикасног и целисходног управљања имовином, као и најбољим праксама у овој области. | | |
| **Циљ програма** | | |
| Јачање капацитета запослених у ЈЛС у успостављању целисходног и ефикасног система управљања јавном својином у јединицама локалне самоуправе кроз подизање нивоа разумевања законског оквира и правилну примену процедура у свим фазама овог процеса. Јачање свести о неопходности да пред надлежним катастарским службама нагласе обавезу уписа по службеној дужности појединих категорија непокретности. | | |
| **Очекивани ефекти у подизању нивоа знања и вештина полазника** | | |
| По завршетку семинара, полазник:   * Правилно примењује позитивни законски оквир за успостављање права јавне својине; * Разуме своју улогу и улогу других учесника у спровођењу надлежности јединице локалне самоуправе у области управљања имовином; * На систематичан, ефикасан и целисходан начин приступа процесу пописа и уписа имовине; * Адекватно организује рад на попису и упису права јавне својине; * примењује одговарајуће методе и процедуре у складу са категоријом непокретности у питању; * Успоставља, води и редовно ажурира евиденцију непокретности у јавној својини у складу са важећим прописима; * На законит и правилан начин обезбеђује процену вредности непокретности у јавној својини ЈЛС; * Примењује најбољу домаћу и међународну праксу у области савременог управљања имовином ЈЛС. | | |
| **Опис програма и тематских целина** | | |
| * Правни оквир за успостављање права јавне својине - Закон о јавној својини и подзаконски акти; * Спровођење надлежности ЈЛС у области управљања имовином и минимални захтеви правног и организационог оквира;   + Методологија за попис и упис имовине ЈЛС;   + Евиденција непокретности у својини ЈЛС, најчешћи проблеми и изазови у поступку успостављања јединствене евиденције непокретности;   + Процена вредности непокретности - књиговодствена и тржишна вредност, однос, начин утврђивања и усклађивање;   + Савремени системи управљања имовином – међународна искуства и примери добре праксе. | |
| **Облици, методе и технике реализације програма** |
| Организациони облик: семинар.  Методе и технике: презентације, панел дискусија, рад у групама и студије случаја. |
| **Трајање програма** |
| Два дана (12сати). |
| **Време потребно за припрему програма** |
| Време потребно за припрему прве обуке предавачима рачуна се у износу половине трајања обуке (6 сати), у складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи. |
| **Циљна група којој је програм намењен** |
| Службеници у јединицама локалне самоуправе који раде на имовинско-правним пословима и пословима управљања јавном својином. |
| **Планиран број корисника који одговара циљу програма**. |
| Од 15 до 25 полазника |
| **Пројекција трошкова програма** |
| У складу са Уредбом о акредитацији, начину ангажовања и накнадама реализатора и спроводилаца програма стручног усавршавања у јавној управи, реализатору за реализацију прве обуке припада накнада за припрему прве обуке и извођење обуке у нето износу од: 46.800 РСД.  За реализацију сваке наредне обуке реализатору припада накнада за извођење обуке у нето износу од: 28.800 РСД. |
| **Начин вредновања** |
| Успех полазника се вреднује на основу теста знања/испитне вежбе. |

**Начин верификације учешћа**

Након успешно савладаног теста знања/испитне вежбе, полазник добија сертификат о успешно завршеном програму.